# Elisa Mouliaá Ruiz de Elvira

Elisa Mouliaá Ruiz de Elvira (Madrid, 7 de gener de 1989) és una actriu espanyola de teatre, cinema i televisió.

## Trajectòria

Filla d'Ignacio Mouliaá, funcionari del Ministeri d'Hisenda, i Isabel Ruiz de Elvira, funcionària del Ministeri de Cultura, els seus inicis al teatre es remunten al 1997 quan va ingressar amb vuit anys en una companyia de teatre on va debutar amb obres com La rosa tatuada de Tennessee Williams o La vida en un hilo, d'Edgar Neville. Es va formar durant cinc anys a l'Estudi Internacional Juan Carlos Corazza i va compaginar els seus estudis amb els de Psicologia a la Universitat Autònoma de Madrid.
El seu debut a televisió va ser el 2006 amb un paper secundari a la sèrie Génesis, en la mente del asesino, per a continuar posteriorment amb aparicions episòdiques en altres produccions com Círculo rojo, El internado o Cuestión de sexo.
Es va fer coneguda el 2010 quan va participar com a personatge fix en la sèrie Águila roja de TVE, on va desenvolupar el personatge d'Irene durant vuit temporades fins al 2016, des de la segona temporada fins a la novena. El 2011 va interpretar Pantisilea a la sèrie Borgia, creada per Tom Fontana i dirigida per Oliver Hirschbiegel.
El 2015 va participar en la sèrie Rabia de Cuatro al costat de Patricia Vico i Adriana Ozores. També es va estrenar com a presentadora al programa de TVE TVemos. Al febrer de 2016 va estrenar la primera temporada de la sèrie Buscando el norte d'Antena 3 interpretant a Manuela. Aquell any també va estrenar la pel·lícula Embarazados, dirigida per Juana Macías i al costat de Paco León i Alexandra Jiménez. Al setembre es va incorporar al repartiment de la segona temporada de la sèrie de TVE Olmos y Robles interpretant la jutgessa Nora Salgado. El 2017 va ser escollida per a formar part de la sèrie diària de TVE Servir i proteger interpretant a l'oficial Lola Ramos.
Mouliaá ha protagonitzat videoclips per a artistes com Iván Ferreiro al tema «Paraísos perdidos», 84 a la cançó «Tribunal», Izal a la cançó «Tu continente», i Love of Lesbian amb «Los días no vividos», i ha compaginat la seva faceta d'actriu amb campanyes publicitàries de moda, com les realitzades per a Refresh Shoes, Springfield o Tampax.
El 24 d'octubre del 2024 va declarar haver estat víctima d'assetjament sexual per part del polític Íñigo Errejón.

## Referències

* 1 2 «La actriz Elisa Mouliaá se incorpora al reparto de los 'Borgia'». Telecinco.com. Arxivat de l'original el 2015-09-24. [Consulta: 12 juny 2015].
* ↑ «Los problemas de ‘Águila Roja’». 20 minutos. Arxivat de l'original el 2024-03-05. [Consulta: 11 octubre 2016].
* ↑ «Elisa Mouliaá se despide de Águila Roja». 20 minutos. [Consulta: 11 octubre 2016].
* ↑ «Elisa Mouliaá dará el salto en septiembre con la serie "Rabia"». Telecinco. Arxivat de l'original el 2016-10-11. [Consulta: 11 octubre 2016].
* ↑ «Elisa Mouliaá estrena ‘TVEmos'». Fotogramas. Arxivat de l'original el 11 d'octubre de 2016. [Consulta: 11 octubre 2016].
* ↑ «Elisa Mouliaá, l'actriz que ha encontrado el éxito 'Buscando el norte'». Revista Hola. [Consulta: 11 octubre 2016].
* ↑ «Elisa Mouliaá, al hilo de su nueva película, 'Embarazados'». Europa Press. [Consulta: 11 octubre 2016].
* ↑ «'Olmos y Robles' regresa a La 1 con la segunda temporada». Europa Press. [Consulta: 11 octubre 2016].
* ↑ «L’actriu i presentadora Elisa Mouliaá denuncia haver estat víctima d'assetjament sexual d'Errejón». Vilaweb, 24-10-2024. [Consulta: 24 octubre 2024].